Óscar Vico, Intendent de la Policia Local de Burjassot, visita Gibraltar per a conéixer el treball que la Royal Gibraltar Police
2025-07-24

Aprofitant el seu període vacacional, l’Intendent de la Policia Local de Burjassot, Óscar Vico, ha tingut l’oportunitat de conéixer el treball que la Royal Gibraltar Police (RGP), la policia de Gibraltar, desenvolupa en el Penyal.

Interessat “en la filosofia de l’estil policial britànic“, Óscar ha pogut conéixer de primera mà el treball de la policia del penyal al llarg de tres dies, xopant-se d’idees que, en un futur, podrien aplicar-se també a Burjassot, “el meu oficial superior el va veure com una oportunitat perquè aprenguérem del model policial britànic i agafàrem noves idees que podrien implementar-se a Burjassot”, tal com ha assenyalat Óscar.

A més d’estudiar l’estructura i les capacitats de la RGP, el comandament de la Policia Local de Burjassot, es va interessar particularment en la figura de la policia judicial i el treball que desenvolupa de protecció a la ciutadania. També va tindre l’oportunitat de conéixer les funcions que desenvolupa la policia comunitària, la destinada a carreteres i la dels equips de suport a les víctimes d’un delicte.